གུས་པར་སྤྲོའམ་ཅིཿཞེས་དྲིས་པའི་ལན་བཏབ་པར་མོས་ལ་འདིའི་རྗེས་ཟློས།།
འདི་ནི་ཐབས་ཤེས་བདེ་བའི་ལམ།སྨྲ་བསམ་བརྗོད་དུ་མེད་པའི་དོནགཞན་གྱིས་མིན་ཞེས་བླ་མས་གསུངས།དེ་ཕྱིར་བདག་གིས་ཅིས་མི་སྤྲོཿཞེས་ལན་བཏབ་ནས་ཆུ་སྐྱེས་ལའོ་བྱས་པར་ཡང་མོས་ཤིག།

དེང་ཕྱིན་ཆད་ཁྱད་པར་གྱི་དམ་ཚིག་ཏུ་རྩ་བའི་རིག་མ་ལྟ་ཅི་སྤོས་བུད་མེད་ཙམ་པའང་བརྙས་པ་སྤང་དགོས་པ་ཡིན་ནོ།།དེས་གསང་བ་བྷ་གའི་དཀྱིལ་འཁོར་དུ་ཤེས་རབ་ཡེ་ཤེས་ཀྱི་དབང་པོབ།ཡིད་ཀྱི་སྒྲིབ་པ་དག།
ཐིག་ལེ་དང་ཕོ་ཉའི་ལམ་བསྒོམ་པ་ལ་དབང་།འབྲས་བུ་ཆོས་ཀྱི་སྐུ་འགྲུབ་པའི་སྐལ་པ་ཅན་ཏུ་བྱས་པ་ཡིན་ནོ།།བཞི་པ་ཡང་གསང་རབ་ཏུ་སྤྲོས་མེད་ཚིག་དབང་རིན་པོ་ཆེ་ཞུ་བའི་ཡོན་ཏུ་མཎྜལ་ཕུལ།གསོལ་བ་འདེབས
པ་འདིའི་རྗེས་ཟློས།བླ་མ་རྡོ་རྗེ་འཛིན་པ་ཆེཿསྨྲ་བསམ་བརྗོད་མེད་དང་ལ་གནསཿདེ་ཡི་རྟོགས་པ་བདག་རྒྱུད་ལཿདཔལ་ཆེན་ཁྱོད་ཀྱིས་འཕོ་བར་མཛོདཿལན་གསུམ།ཤེལ་རྡོ་མེ་ལོང་ཐོགས་ལ།ཕྱོགས་བཅུའི་རྒྱལ
བ་ཐམས་ཅད་ནམ་མཁའ་ལ་བྱོན་ཏེ་ཁྱེད་རང་ལ་དབང་ཡོངས་རྫོགས་དུས་གཅིག་ཏུ་བསྐུར་བར་མོས་ལ་རྡོ་རྗེའི་ཚིག་འདིའི་དོན་སྒོམ་ཞིང་གནས་ལུགས་མ་བཅོས་པའི་དབྱིངས་སུ་མཉམ་པར་ཞོག་ཅིག།ཐ་མས་དབྱངས་བ
སྐལ་ལྡན་རིགས་ཀྱི་བུ་ཁྱོད་ཉོནཿསྙིང་གར་ཚེ་ཡི་བདག་པོ་ནིཿདྲི་མེད་ཤེལ་འདྲའི་ཐུགས་ཀ་རུཿསྐྱེ་མེད་རྡོ་རྗེའི་ཨ་གཅིག་བསྒོ་མཿདེ་ལ་སེམས་ཉིད་རྩེ་གཅིག་གཏོདཿཨ་ནི་སྐྱེ་མེད་ཆོས་ཀྱི་སྐུཿསྨ
བསམ་བརྗོད་དུ་མེད་པ་ལྟརཿཁྲོད་ཀྱི་སེམས་ཉིད་ཆོས་ཀྱི་སྐུཿངོ་བོ་སྟོང་ཞིང་རང་བཞིན་གསལཿཐུགས་རྗེ་མ་འགགས་ཤར་བ་ལཿའཆར་མཁན་བདག་མེད་སྟོང་པ་ཉིད།གདོད་ནས་མ་བཅོས

ལྷུན་གྱིས་གྲུབཿརྟག་ཆད་གཉིས་ཀྱི་མཐའ་ལས་འདསཿམུ་བཞིར་གོལ་བའི་དྲི་མ་བྲལཿཁྱེད་ཉིད་རིག་པའི་ངོ་བོར་ལྟོསཿསྐྱེ་འགགས་གནས་དང་བྲལ་བ་ནཿརྡོ་རྗེ་ཚེ་ཡི་ངོ་བོ་ཡིནཿ
སྐྱེ་ཤི་མེད་ཅེས་དེ་ལ་བྱཿཤེལ་འདི་རྒྱུ་དང་རྐྱེན་མ་གྲུབཿཕྱི་ནང་མེད་པ་ཟང་ཐལ་ལེཿརིག་པ་ཉིད་ཀྱང་དེ་མཚུངས་ཏེཿམེ་ལོང་དག་ཅིང་དྲི་མ་མེདདཿགསལ་ལ་འཛིན་མེད་ཡེ་ཤེས་དང་ཿསེམས་ཉིད་རིག་པ
དེ་དང་མཚུངསཿདོན་གྱི་ཕྱི་རོལ་དཔེ་མ་ཡིནཿརང་བྱུང་ཡེ་ཤེས་ངོ་བོ་ལཿརང་བྱུང་རིག་པའི་རྩ་ལ་དབང་ཡིནཿངོ་བོ་ལ་ལྟོས་དེ་དོན་སྐྱོང་ཿམ་ཡེངས་འཛིན་མེད་རང་གསལ་དུཿམ་ཡེངས་མི་བསྒོམ
གཉུག་མའི་དོནཿབརྩོན་འགྲུས་ལྡན་པས་སུས་སྐྱོང་བཿཚེ་གཅིག་ཐར་པའི་ལམ་མཆོག་ཐོ་བཿསྤྲོན་དེའི་དོན་བབོལ་ལ་ངོ་སྤྲད་པར་བྱའོ།།དེས་སྣང་སྲིད་རྫོགས་པ་ཆེན་པོའི་དཀྱིལ་འཁོར་དུ་རིག་པ་རྩལ་གྱི
དབང་ཐོབ།སྒོ་གསུམ་ཆ་མཉམ་གྱི་སྒྲིབ་པ་དག།ཀ་དག་དང་ལྷུན་གྲུབ་ཀྱི་དོན་བསྒོམ་པ་ལ་དབང་།འབྲས་བུ་སྐུ་ལྔ་ལྷུན་གྲུབ་བདེ་བ་ཆེན་པོའི་ཐིག་ལེའི་སྐུ་ཐོབ་པའི་སྐལ་པ་ཅན་ཏུ་བྱས་པ་ཡིན་ནོ།།
ཞེས་རྟོགས་པ་བསྐྱེད།ཕྱག་བཞེས་རྙིང་པར་ཚེ་གཏོར་པྲ་ཁྲིད་དབང་ཐམས་ཅད་ཀྱི་རྗེས་སུ་སྦྱོར་བར་མཛད་ཀྱང་ཕྲ་ཁྲིད་ནི་དོན་དབང་གི་ཆ་ལག་ཡིན་ཅིང་།འདིར་ཚེ་གཏོར་ཚེ་ཆང་རྣམས་གོང་དུ་སོང་བས་སྦྱར་དགོས་དེས་མེད་ཀྱང་དབང་ཆེན་ཙམ་ལས་དོན་དབང་མི་

བསྐུར་བ་དང་།མ་ཁྲིད་དབང་ཡང་ནར་བྱང་རྫོགས་པར་འདོད་ན་འདིར་བསྲུང་བར་རིགས་ཏེ།དེ་རྣམས་ཀྱིས་དབང་བཞི་ཟབ་པའི་མཐར་ཐུག་ཡོངས་རྫོགས་གྲུབ་ནས་མཐའ་རྟེན་ཏུ་བྱིན་རླབས་ཡོངས་རྫོགས་གཏོར་མའི
དབང་བསྐུར་བ་ཡིན་པས་དམིགས་པ་འདི་ལྟར་མཛོད།གཏོར་སྣོད་འཆི་མེད་བདེ་ཆེན་པདྨོ་བཀོད་པའི་གཞལ་ཡས་ཁང་དུ་གཏོར་མ་བཅོམ་ལྡན་འདས་ཚེ་དཔག་མེད་རིགས་ལྔ་མགྱོགས་མ་ཕོ་ཉའི་ཚོགས་དང་བཅས
པ་འོད་ཟེར་གྱི་ཀློང་ན་བཞུགས་པའི་གནས་གསུམ་ནས་བདུད་རྩི་དཀར་དམར་མཐིང་གསུམ་གྱི་རྒྱུན་བབས།ཁྱེད་རང་རྣམས་ཀྱི་གནས་གསུམ་དུ་ཐིམ་པས་སྐུ་གསུང་ཐུགས་འཆི་མེད་རྡོ་རྗེའི་དབང་དང་བྱིན
རླབས་ཡོངས་རྫོགས་ཐོབ་པར་མོས་ཤིག།ཚེ་གཏོར་ཐོགས་ལ།ཧཱུཾཿམི་འགྱུར་རྡོ་རྗེ་ཚེ་ཡི་རྟེནཿགཡང་ཞགས་འཁྱིལ་པའི་དམ་རྫས་ནིཿཚེ་དཔག་མེད་པའི་སྐུ་གསུང་ཐུགསཿཡོན་ཏན་ཕྲིན་ལས
རྫོགས་པའི་དཔལ།ཚེ་དང་དཔལ་གྱི་འགྲོ་འདུར་གསལཿསྐལ་ལྡན་བུ་ལ་དབང་བསྐུར་བསཿལུས་ངག་སྐུ་གསུང་ཐུགས་སུ་སྨིནཿའཆི་མེད་ཚེ་ཡི་དབང་ཐོབ་ཤོགཿཨོཾ་བྷྲཱུཾ་བཛྲ་ཨཱ་ཡུ་ཤེ་ཀཱ་ཡ་ཨ་བྷི་ཥིཿ
ཨོཾཿལཱཀ་ཨ་བྷི་ཥིཿཨཱཿཙིཏྟ་ཨ་བྷི་ཥིནྡཧཱུཾ།སརྦ་ཨ་བྷི་ཥིནྡདྷཱི།ཅེས་གནས་བཞི་གཏུགས།གཏོར་མའི་ལྷ་ཡེ་ཤེས་པ་རང་བཞིན་གྱི་གནས་སུ་གཤེགསཿརྟེན་དམཚིག་པ་འོད་དུ་བུ་ནས་ཟག་པ་

མེད་པའི་བདུད་རྩི་ཆེན་པོར་གྱུར་པ་དང་།ཚེ་ཆང་མགྲིན་པར་རོལ་པས་འཆི་མེད་ཚེའི་དངོས་གྲུབ་ཐོབ་པའི་ངེས་ཤེས་སྐྱེད་ཅིག།གཏོར་ཟན་དུམ་བུ་དང་ཚེ་ཆང་སྦྱིན་ལ།ཧཱུྃརྩ་ཁམས་ལུས་ཀྱི་དཀྱིལ
འཁོར་ནཿདམ་རྫས་ཚེ་ཡི་བདུད་རྩི་འདིཿའབྱུང་བ་ཕྱི་ཡི་བཅུད་རྣམས་བསྡུསཿརྣལ་འབྱོར་ནང་གི་ལུས་ལ་བསྟི་མཿསྐྱེ་འཆི་མེད་པའི་ཚེ་ཐོབ་ནསཿའགྱུར་བ་མེད་པའི་དོན་རྟོགས་ཤོགཿཨེ་ཚེ་བྷྲཱུཾཿ
ག་ཡུ་བྷྲྀཿག་ཡུ་ཚེ་བྷྱཱཾཿཨཱ་ཡུརྫྫ་ན་ག་ཡུ་ཚེ་བྷྲྀཿཞེས་བརྗོད།ཚེ་རྟེན་མདའ་དར་ཕྱག་ཏུ་གཏད་པས་བླ་ཚེ་སྲོག་གསུམ་རང་མལ་དུ་ཚུད་ནས་ནམ་ཡང་འགྱུར་བ་མེད་པར་སྒོམས་ཤིག།ཧཱུྃཿམདའ་ནི་སྐྱེས་པ་ཕོ
ཡི་རྟེནཿགསེར་ནི་རིན་ཆེན་སྙིང་པོའི་བཅུདཿའགྱུར་བ་མེད་པའི་བླ་རྟེན་མཛོདཿག་ཡུ་ནི་ཟ་མ་མོ་ཡི་རྟེ་ནཿབ་ལ་ནི་ལོངས་སྤྱོད་ག་ཡང་གི་རྟེནཿཤློ་ནི་བྱིས་པ་ཆུང་གི་རྟེནཿདུང་ནི་བཀྲ་ཤིས་དགེ་བའི་རྫསཿ
ཚེ་ནི་མི་འགྱུར་ལུས་ལ་བསྟི་མཿ།ཕོ་ཡི་བླ་རྟེན་ཕོ་ལ་གཏདཿམོ་ཡི་བླ་རྟེན་མོ་ལ་གཏདཿབྱིས་པའི་བླ་རྟེན་ཆུང་ལ་ག་ཏདཿཉིན་མོ་བཀྲ་ཤིས་མཚན་བཀྲ་ཤིསཿཉིན་མཚན་རྟག་ཏུ་བཀྲ་ཤིས་པཿ
སྐལ་ལྡན་རྣམས་ལ་བཀྲ་ཤིས་ཤོ་གཿསྙིང་པོ་ཉི་ཟླ་གསལ་གྱུར་ཅིགཿཅེས་མདའ་དར་གཏད།དེའང་ཚད་ལྡན་བྱེད་ན་སོ་སོའི་ཚེ་མདའ་གཏད་ལ་འབྲལ་མེད་དུ་འཆང་དགོས་སོ།།གསུམ་པ་རྗེས་ཀྱི་རིམ་པ་ལ་གཉིས་ལས་དང་པོ་

དབང་གི་རྗེས་ཀྱི་བྱ་བ་ནི།དེ་དག་གིས་དབང་དངོས་གཞི་ཡོངས་རྫོགས་རྒྱས་པར་གྲུབ་ནས་རྟེན་བྱེད་བཀྲ་ཤིས་པའི་རྟགས་བརྒྱད།འདིར་རྫས་བརྒྱད་དང་རྒལ་སྲིད་ཡོད་ན་སྤོས་དགོས།རེ་རེ་བཞིན་ཕྱག་ཏུ་གཏད་ནས་མངའ་གསོལ
པར་མོས་ཤིག།རྟགས་བརྒྱད་ནོར་བུ་བཅས་རེ་རེ་ནས་གཏད་ལ།ཧཱུཾཿགསེར་གདུགས་སྐྱབས་ཆེན་ཀུན་ཏུ་ཁྱབཿནོར་བུ་ཆེན་པོ་རིན་ཆེན་ཏོགཿདབུ་ཡི་བཀྲ་ཤིས་དཔལ་འབར་བཿསྐལ་ལྡན་བུ་ལ་སྐྱོབ་པར
ཤོགཿཨོཾ་ཨཱ་ཡུརྫྫན་བྷྲྀ་མཾ་ག་ལཾ་སྭསྟི་ཧཱུྃ་བྷྲྀཿཧཱུྃཿགསེར་ཉ་དྲི་མེད་གསལ་འགྲིབ་མེདཿཡེ་ཤེས་མིག་ནི་དྲི་མ་མེདཿསྤྱན་གྱི་བཀྲ་ཤིས་དཔལ་འབར་བཿསྐལ་ལྡན་བུ་ལ་གསལ་བར་ཤོགཱཿ
ཨོཾ་ཨཱ་ཡུརྫྙཱ་ན་བྷཱུཾ་མཾ་ག་ལཾ་སྲྀསྟི་ཧཱུྃ་ཏྲཱྃ།ཧཱུཾཿཚེམས་མཆོག་དྲི་མེད་སྐྱེ་ཤི་གཅོད།དུང་མཆོག་དྲི་མེད་ཆོས་ཀྱི་སྒྲཿཚེམས་ཀྱི་བཀྲ་ཤིས་དཔལ་འབར་བཿསྐལ་ལྡན་བུ་ལ་བརྟན་པར་ཤོགཿཨོཾ་ཨཱ
ཡུརྫྙཱ་ན།ཧཱུཾཿཔདྨ་ར་བརྒྱས་རྣམ་པར་དགཿདབྱངས་ཀྱི་ཆོས་སྒྲ་རྒྱ་ཆེན་སྒྲོགསཿལྗགས་ཀྱི་བཀྲ་ཤིས་དཔལ་འབར་བཿསྐལ་ལྡན་བུ་ལ་རབ་རྒྱས་ཤོགཿཨོཾ་ཨཱ་ཡུ།ཧཱུཾ།མགྲིན་པར་བུམ་
ཟང་ཆེ་བའི་མཆོག།དྲི་མེད་དབང་བསྐུར་ཡང་དག་དཔལཿམགྲིན་དུ་བཀྲ་ཤིས་དཔལ་འབར་བཿསྐལ་ལྡན་བུ་ལ་དབང་རྫོགས་ཤོག།ཨོཾ་ཨཱ་ཡུ།ཧཱུཾཿཐུགས་མཆོག་མི་འགྱུར་དཔལ་བེའུར

ང་བརཿནམ་མཁའ་ལྟ་བུར་གསལ་འགྲིབ་མེདཿཐུགས་ཀྱི་བཀྲ་ཤིས་དཔལ་འབར་བཿསྐལ་ལྡན་བུ་ལ་རབ་རྒྱས་ཤོགཿཨོཾ་ཨཱ་ཡུརྞྞ་ན་བྷྲྀ་མཾ་ག་ལཾ་སྭསྟི་ཧཱུྃ་བྷྲྀཿཧཱུཾཿཕྱག་ནི་ནོར་བུ་དཔལ་འབར་བཿ
དགོས་འདོད་ཡིད་བཞིན་རིན་ཆེན་གཏེརཿཕྱག་གི་བཀྲ་ཤིས་དཔལ་འབར་བཿསྐལ་ལྡན་བུ་ལ་ཡིད་བཞིན་ཤོ་གཿཨོཾ་ཨཱ་ཡུ།ཧཱུཾཿའཁོར་ལོ་རིན་ཆེན་ཆོས་འཁོར་བསྐོརཿརྣམ་བཅུ་དབང་ལྡན་ཆེ་
བ་པོཿཞབས་ཀྱི་བཀྲ་ཤིས་དཔལ་འབར་བཿསྐལ་ལྡན་བུ་ལ་རབ་བརྟན་ཤོགཿཨོཾ་ཨཱ་ཡུ།ཧཱུྃཿམི་ནུབ་རྒྱལ་མཚན་ཕྱོགས་བཅུར་བསྒྲེངསཿརྟག་པ་རྡོ་རྗེ་གཡུང་དྲུང་ཉིདཿསྐུ་ཡི་བཀྲ་ཤིས
དཔལ་འབར་བཿསྐལ་ལྡན་བུ་ལ་རབ་གནས་ཤོ་གཿཨོཾ་ཨཱ་ཡུརྫྫ་ན་བྷྲཱུཾ་མཾ་ག་ལཾ་སྭསྟི་ཧཱུྃ་དྷཱིཿརྫས་བརྒྱད་རྒྱལ་སྲིད་སྨོན་སྤྱི་འགྲེའི་ཚིག་རྒྱས་བསྡུས་གང་རུང་གིས་སྦྱིན་ནོ།དེ་ལྟར་འཆི་མེད་རྡོ་རྗེ་ཚེའི་དབང་བསྲུར་བ་དེ་ཉིད
ནམ་ཡང་མི་ཉམས་ཤིང་བརྟན་པའི་ཕྱིར་ཚེ་སྦ་ཞིང་བསྟིམྲ་ལ་ཕྱག་རྒྱས་འདེབས་པ་དང་།ཚེའི་རྟེན་ཕུར་འཛུག་ཤིང་ཤིས་བརྗོད་རྡོ་རྗེའི་ཚིག་གིས་རྒྱས་གདབ་པ་རྣམས་རིམ་པར་བསྒྲུབ་པ་ལ་དམིགས་པ་འདི་ལྟར
དུ་མཛོད་ཅིག།ཡུམ་ལྔའི་ཐུགས་དམ་བསྐུལ་བས་སྤྲུལ་པ་འཇིག་རྟེན་གྱི་ཁམས་གང་བས་འཁོར་འདས་ཀྱི་ཚེ་བཅུད་ཐམས་ཅད་དང་ཁྱད་པར་འབྱུང་བ་ལྔའི་བཅུད་དང་དྲངས་མ་ཐམས་ཅད་འུ་བ་འུབ་བསྡུས་ནས

ཁྱེད་རང་རྣམས་ལ་བསྟིམ་པས་བཀྲག་མདངས་གཟི་བརྗིད་འོད་དུ་འབར།ཕྱག་རྒྱ་ལྔའི་རྒྱས་བཏབ་པས་ནམ་ཡང་ཉམས་མེད་བརྟན་པར་གྱུར་པར་མོས་ཤིག།ཧཱུཾཿནམ་མཁའི་དབྱིངས་ནས་ཚེ་འགུགས་
སོགས་ལས་བྱང་ལྟར་བརྗོད།ལུས་ཀྱི་ནང་ཐམས་ཅད་འཆི་མེད་ཀྱི་བདུད་རྩིས་གང་བའི་དྲངས་མ་དང་སྙིང་པོའི་བཅུད་ཐམས་ཅད་སྙིང་གའི་ཉི་ཟླའི་གའུའི་བར་ནས་རྡོ་ཁ་བ་ལེན་གྱིས་ལྕགས་ཕྱེ་བླངས་པ་ལྟར་འུ་བ་འུ་བ་བསྡུས།
ཏེ་ཚེ་རྟེན་ཨ་ནྲྀ་ཧཱུཾ་གསུམ་ལ་ཐིམ་པས་བཀྲག་མདངས་འོད་དུ་འབར།འཆི་མེད་ཚེའི་རིག་འཛིན་ཐོབ།ཉི་ཟླའི་གྲའུ་ཁ་བསྒྲིགས་ཏེ།འོག་གི་རྡོ་རྗེ་རྒྱ་གྲམ་གྱི་རྭ་བཞི་གྱེན་ལ་ལངས་ཏེ་བསྣོལ་མར་རྒྱས་གདབ།སྟེང་དུ
ཚེ་དཔག་མེད་ཡེ་ཤེས་སེམས་དཔའ་དཀར་པོ་ཚོན་གང་བ་གཅིག་འགྱུར་མེད་དབང་རྟགས་སུ་བཞུགས་པར་སྒོམས་ཤིག།ཧཱུྃ་ཏྲ་ཏྲ་ཤ་ག་སོགས་ཉེར་གཅིག་ཙམ།ཧཱུྃཿསྙིང་པོ་བསྟན་པར་སོགས་སྐབས་འདིར་གནད་བསྐུལ
མི་དགོས་པས།འོག་གི་ཧཱུྃཿདམ་ཚིག་ཆེན་པོའི་དུས་ལ་བ་བཿསོགས་ཚེ་འཛུག།ཨོཾ་སཱུ་ཡི་སྐུ་སྟེ་སོགས་བརྗོད།མདའ་དར་གཡབ་ཅིང་མེ་ཏོག་འཐོར།རོལ་མོ་བསྒྲགས།ཨོཾཿའགྲུབ་པར་གྱུར་ཅིག་སོགས་རྡོ་རྗེའི་ཚིག་ལན་གསུམ་བརྗོད
བརྟན་པར་བྱའོ།།དེ་རྣམས་ཀྱིས་ཟབ་པའི་གནད་མང་པོས་ཁྱད་པར་དུ་བྱས་ཤིང་མཆོག་དང་ཐུན་མོང་གི་དངོས་གྲུབ་གཅིག་ཅར་དུ་འཐོབ་པར་བྱེད་པ་ཚེ་དཔག་མེད་གསང་བ་འདུས་པའི་དབང་བཞི་མཐའ་རྟེན་དང་བཅས་རྒྱས་པར་བསྐུར

གྲུབ་པ་ཡིན་པས་རྩ་བ་སྐུ་གསུང་ཐུགས།ཡན་ལག་ཉི་ཤུ་རྩ་ལྔ་སོགས་རྡོ་རྗེ་ཐེག་པའི་དམ་ཚིག་སྤྱི་དང་ཁྱད་པར་གྱིས་བསྡུས་པ་རྣམས་དང་།བྱེ་བྲག་ཚེ་སྒྲུབ་པའི་སྤང་བྱའི་དམ་ཚིག་ཏུཿསྲོག
གཅོད་རྟེན་གསུམ་བཤིག་གཞོམཿགཏན་ཁ་སྲོལ་བཿལྷ་འདྲེ་དྲེགས་པ་ཅན་རྣམས་ལ་དོ་བསྔོ་བ་རྣམས་མི་བྱའོཿབསྒྲུབ་བྱའི་དམ་ཚིག་ཏུཿལམ་ཟ་མ་བཅོས་པཿརྟེན་གསུམ་རྙིང་པ་གསོ་བཿཚ་ཚ་གདབ་པཿ
སེམས་ཅན་གྱི་སྲོག་སྐྱོབ་པཿདཀར་པོ་དགེ་བའི་རྩ་བ་མཐའ་དག་ལ་འབད་དོཿརྒྱས་བསྡམ་པ་ནིཿཚེ་དབང་ཟབ་མོ་འདི་ཉིད་སྣོད་མེད་དང་ཿདམ་མེདཿསྡིག་ཅནཿདམ་ལོགཿལོག་སྤྱོད་ཅན་ལ་མི་བསྐུར་བར
ཤིན་ཏུ་བཀའ་རྒྱ་དམ་པར་བྱ་དགོས་པར་གསུངས་པས་དེ་དག་ཚུལ་བཞིན་བླང་དོར་ལ་བརྩོན་ཅིང་འདི་ཉིད་ཡི་དམ་དུ་འཛིན་སྙམ་པས་འདིའི་རྗེས་ཟློས།གཙོ་བོས་ཇི་ལྟར་སོགས་ལན་གསུམ།གཏང་རག་མཎྜལ།ལུས་ལོངས་སྤྱོད
འབུལ་བ།དགེ་བསྔོ་རྣམས་སྤྱི་ལྟར་བྱས་ལ་སློབ་མ་རྣམས་རང་གནས་སུ་བཏང་ངོ་།།གཉིས་པ་དཀྱིལ་འཁོར་གྱི་རྗེས་རིམ་ནི།སློབ་དཔོན་གྱིས་ཚོགས་ལ་རོལ་ཅིང་ལྷག་མ་བཏང་།ཆད་བརྟན་རྟ་བྲོ།དཀྱིལ་འཁོར་ལ་མཆོད་བསྟོད་ཕུལ་ཅིང་ནོངས་བཤགས་བཟོད་གསོལ
དང་།རྟེན་དང་བསྐྲུན་པའི་མདུན་བསྐྱེད་གཤེགས་བསྟིམ།བདག་བསྐྱེད་འོད་གསལ་དུ་བསྡུ་ཞིང་རྒྱུན་སྤྱོད་ལ་འཇུངད།རྡོ་རྗེའི་ཚིག་ལན་གསུམ་གྱིས་སྨོན་ལམ་དང་བཀྲ་ཤིས་ལས་བྱང་ལྟར་བརྗོད་པ་སོགས་མཐའ་རྒྱས་སུ་བྱའོ།།འདི་ནི་དངོས་སྟེ་ཉིན་གཅིག་ལ་གྲུབ་པའི་ལག།

ལེན་བསྡུས་པའི་དབང་དུ་བྱས་ཤིང་།ཤིན་ཏུ་བསྡུན་སྟ་གོན་ཕྱིར་འཐེན་ནས་དངོས་གཞི་དང་སྤེལ་ཡང་རུང་ལ།འདི་ཁོ་ན་ཆེད་དུ་བྱ་བའི་རླུང་རྒྱས་པར་སྤྲོ་ན་དངོས་སྟེ་ཞག་གིས་ཆོད་དགོས་པས།ཐོག་མར་ཐུགས་གསང་སྒྲུབ་ཁོག་ལྟར་རྟ་མགྲིན་གྱི་བདག་བཀྱེད
བཟླས་པ་དང་བཅས་པ།ས་ཆོག་རྒྱས་བསྡུས་གང་འོས་བྱས་ལ།སྟེགས་བུར་ཚོམ་བུ་ལྷ་གྲངས།བུམ་པ་གཉིས་མཆོད་གཏོར་བཅས་བཤམྦ་ལ་མཆོད་པ་བྱིན་རླབས་ནས་བསྟོད་པ་ཡན་ལས་བྱང་ཚར་གཅིག་གིས་ལྷ་སྟ་གོན་སྟན་གསན་དབབ་པ་བཅས་བྱས་ལ་དཀྱིལ་འཁོར་ནམ
མཁར་བཏེགས།དེ་ནས་བུམ་བསྐྱེད་རྒྱས་བསྡུས་གང་རུང་གིས་བཟླས་པ་འོད་ཞུ།ལས་བུམ་སྒྲུབ་པ་རྣམས་སོང་ནས་སློབ་མ་སྟ་གོན་བྱ།ཕྱིར་ཉིན་བདག་མདུན་དབྱེར་མེད་དུ་བསྒྲུབས་པའི་སྤྱན་འདྲེན་སྐབས་ནམ་མཁའི་ལྷ་བསྟིམས་ནས་ཛ་བྲ་ཁང་དབྱེ་ཞིང་བཟླས་པ་སོགས་དངོ
གཞིའི་ལས་རིམ་རྣམས་གོང་དུ་བསྟན་པ་བཞིན་བྱའོ།།ཟབ་གཉེན་བྱིན་རླབས་ཚིག་ཙམ་མ་སོང་བའི།།དབང་འདིས་སྐལ་ལྡན་ཀུན་གྱི་གླུད་སྨིན་ནས།།རྡོ་རྗེའི་སྲོག་འགྲུབ་བདེ་ཆེན་ཡེ་ཤེས་བརྙེས།།ཚེ་འདིར་ཚེ་དཔག་མེད་ཀྱི་མཆོག་ཐོབ་ཤོག།ཚུལ་འདིར་དཔལ་ཀ་ཐོག་པ
ཆོས་ཀྱི་འབྱུང་གནས་ཀྱི་ཡིག་ཆ་ཚད་མར་གྱུར་ཀྱང་ཕྱག་ལེན་རྒྱས་པའི་ཕྱོགས་ལ་སྔོན་གྱི་རྙིང་ལུགས་ཅུང་རྟོགས་པས་དུས་དང་བསྟུན་པའི་ཁྱེར་བདེར།ཚེ་དབང་པདྨའི་རྗེས་འཇུག་གི་རྟགས་ཙམ་འཆང་བ་འཆི་མེད་བསྟན་གཉིས་གཡུང་དྲུང་གླིང་པས་རྗོད་ཤོད་བདེ་གཤེགས་རྣམ